Gimong ti Kongregasion Dagiti Saksi ni Jehova
Ammuem ti maipapan kadagiti gimongmi. Birokem ti Kingdom Hall nga asideg iti lugaryo.
Ania ti Maar-aramid Kadagiti Gimongmi?
Mamindua kada lawas nga aggigimong tapno agdaydayaw dagiti Saksi ni Jehova. (Hebreo 10:24, 25) Kadagitoy a gimong, a silulukat iti publiko, ad-adalenmi no ania ti isursuro ti Biblia ken no kasanomi a mayaplikar dagita iti biagmi.
Mabalin a makipartisipar ti tallaong iti kaaduan kadagiti gimongmi, a kas iti maar-aramid iti eskuelaan. Mangrugi ken agleppas dagiti gimong iti kanta ken kararag.
Mabalinmo ti tumabuno kadagiti gimongmi uray no saanka a maysa kadagiti Saksi ni Jehova. Maawis ti amin a tumabuno. Libre daytoy ken awan ti aniaman a panagkolekta.
Panglaglagip iti Ipapatay ni Jesus
Maminsan kada tawen nga ang-angayenmi ti panglaglagip iti ipapatay ni Jesus iti rinibu a lugar iti intero a lubong. Ar-aramidenmi daytoy gapu ta imbilin ni Jesus kadagiti pasurotna: “Itultuloyyo nga aramiden daytoy kas panglaglagip kaniak.” (Lucas 22:19) Ti sumaruno a Memorial ket maangay iti Lunes, Abril 14, 2014. Awisendaka a tumabuno iti daytoy nga espesial nga okasion. Kas iti dadduma pay a gimongmi, silulukat daytoy iti publiko. Libre ken awan ti aniaman a panagkolekta.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn